Diari Oficial de la Generalitat Valenciana


Sumari del DOGV 1818, del 03-07-1992 (1992/825352)

ORDRE de 9 de juny de 1992, de la Conselleria d'Obres Públiques, Urbanisme i Transports, a traves de la qual delega els directors generals per a determinades funcions.
-----------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1992/06/09/(1)/dof/vci/html**

### Dades del document

Número de DOGV
:   1818

Data del DOGV
:   03-07-1992

Secció del DOGV
:   DISPOSICIONS GENERALS

Número del document
:   1992/825352


Data del document
:   09-06-1992

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

Ordre de 9 de juny de 1992, de la Conselleria d'Obres Públiques, Urbanisme i Transports, a través de la qual delega els directors generals per a determinades funcions.  
El Decret 40/1992, de 16 de març, del Govern Valencià, que regula la intervenció de la inversió (DOGV núm. 1753, de 27 de març) estableix en l'article tercer els tècnics que han d'assistir, en representació de la Generalitat Valenciana, a les recepcions provisionals i definitives de les obres el pressupost de les quals passe de cinquanta milions de pessetes, i preveu que si el director de l'obra no és funcionari de la Generalitat Valenciana acudirà a l'acte de recepció «un facultatiu designat per la conselleria o organisme contractant», que actuarà com a representant de la intervenció i en serà assessor.  
Correspon al Conseller d'Obres Públiques, Urbanisme i Transports, com a òrgan de contractació de la conselleria, segons que estableix l'article set, apartat onze, del Decret 65/1991, de 15 d'abril, del Consell de la Generalitat Valenciana, pel qual s'aprova el Reglament Orgànic i Funcional d'aquesta, la designació del facultatiu que ha d'assistir a les esmentades recepcions d'obres.  
Aquesta competència no és inclosa en les previstes en el número 3 de l'article 68 de la Llei 5/1983, de 30 de desembre, de Govern Valencià, i és convenient delegar l'exercici de la referida competència en els òrgans immediatament inferiors, en aquest cas en els directors generals de la conselleria.  
Per tot això  
ORDENE:  
Primer  
Delegue en els directors generals de la Conselleria d'Obres Públiques, Urbanisme i Transports, per a les obres compreses en els àmbits d?atribucions respectius, la facultat de designar el facultatiu que haurà d'assistir; en representació de la Generalitat Valenciana, a les recepcions provisionals i definitives de les obres el pressupost d?execució de les quals passe de cinquanta milions de pessetes, quan el director de les indicades obres no siga funcionari de la Generalitat Valenciana, d'acord amb l'article tercer del Decret 40/1992, de 16 de mare, del Consell de la Generalitat Valenciana, que regula la intervenció de la inversió.  
En les resolucions que els directors generals adopten en virtut d'aquesta delegació faran constar aquest punt.  
Segon  
Aquesta delegació es concedeix mentre la Conselleria d'Economia i Hisenda no dicte les normes necessàries per desplegar el Decret 40/1992, de 16 de març, segons estableix la disposició final primera.  
València, 9 de juny de 1992.  
El Conseller d'Obres Públiques, Urbanisme i Transports,   
EUGENIO BURRIEL DE ORUETA


Còpia Permalink ELI